सेवानिवृत्त वृद्ध शिक्षिका के जेवर लूटने वाला गिरफ्तार
लोकेंद्र भवन के पास निवासी सेवानिवृत्त शिक्षिका के घर में घुसकर आभूषण लूटने वाले युवक को पुलिस ने शनिवार को भक्तन की बावड़ी से गिरफ्तार कर लिया। लूट के तीन आरोपी पहले गिरफ्तार हो चुके हैं। एक आरोपी अभी फरार है।
स्टेशन रोड थाने के एएसआई नागूलाल बसेर ने बताया 11 मई 2015 की दोपहर लोकेंद्र भवन के पास बैंक कॉलोनी निवासी सेवानिवृत्त शिक्षिका 87 वर्षीय पुष्पलता शर्मा के घर में घुसकर तीन युवकों ने लूटपाट की थी। दो युवक बाहर खड़े होकर निगरानी कर रहे थे। घर में घुसकर लूटपाट करने वाले आरोपी मनीष उर्फ बबलू पिता राजू पारदी (19) निवासी सांगानेर (जयपुर) को 26 दिसंबर को भक्तन की बावड़ी के पास से गिरफ्तार किया। आरोपी मनीष को न्यायालय में पेश किया जहां से उसे रविवार तक पुलिस रिमांड पर सौंपने के आदेश हुए। रिमांड में उससे फरार आरोपी विट्ठल पारदी के बारे में पूछताछ की जाएगी। एएसआई बसेर ने बताया प्रकरण के दो आरोपी पवन पारदी निवासी शिवपुरी और कालू खान निवासी अजमेर को पुलिस ने 30 मई को गिरफ्तार कर आभूषण जब्त किए थे। लूट तथा मारपीट में शामिल आरोपी अजय रावत निवासी अजमेर को 21 अगस्त को गिरफ्तार किया था।
न्यायालय ने रिमांड पर सौंपा
hin_Deva hin_Deva hin_Deva hin_Deva